Diari Oficial de la Generalitat Valenciana


Sumari del DOGV 2276, del 27-05-1994 (1994/831548)

ORDRE de 5 de maig de 1994, de la Conselleria d'Economia i Hisenda, per la qual acorda vincular diverses parcel.les situades en la partida del Collado de Manises, a la construcció d'una residencia de disminuïts psíquics.
----------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/05/05/(2)/dof/vci/html**

### Dades del document

Número de DOGV
:   2276

Data del DOGV
:   27-05-1994

Secció del DOGV
:   DISPOSICIONS GENERALS

Número del document
:   1994/831548


Data del document
:   05-05-1994

Organisme emissor
:   Conselleria d'Economia i Hisenda

Tipus de document
:   Ordre

ORDRE de 5 de maig de 1994, de la Conselleria d'Economia i Hisenda, per la qual acorda vincular diverses parcel.les situades en la partida del Collado de Manises, a la construcció d'una residència de disminuïts psíquics. [94/3397]  
Mitjançant Reial Decret 234/1987, de 6 de febrer, s'acordà el traspàs a la Generalitat Valenciana dels serveis i institucions i mitjans materials i personals en matèria de Protecció de Menors, entre els quals hi ha un terreny situat a Manises, partida del Collado, format per les finques següents:  
1. Parcel.la núm. 8, de 8.630 m2 de superfície, que consta inscrit en el Registre de la Propietat de Paterna, tom 1.515, llibre 166, foli 204, finca 18.772.  
2. Parcel.la núm. 5, de 4.986,58 m2 de superfície, que consta inscrita en el Registre de la Propietat de Paterna, tom 1.509, llibre 165, foli 178, finca 3.033.  
3. Parcel.la núm. 10, de 9.973,14 m2 de superfície, que consta inscrita en el Registre de la Propietat de Paterna, tom 1.509, llibre 165, foli 182, finca 8.227.  
4. Parcel.la núm. 11, de 4.004,21 m2 de superfície. Es part de la finca de 19.946,30 m2 que consta inscrita en el Registre de la Propietat de Paterna, al tom 1.509, llibre 165, foli 180, finca 4.055.  
Per tractar-se de sòl urbanitzable no programat, la Conselleria de Treball i Afers Socials, a la qual es troba afectat l'immoble, sol.licità, a l'empara del que disposa la Llei 4/1992, de 5 de juny, llicència per a la construcció d'una residència de disminuïts psíquics, que va ser autoritzada mitjançant Decret de l'Alcaldia 259/92, de 25 de març, que condiciona l'atorgament de la llicència de construcció al compliment del que disposa l'article 11 de la disposició abans esmentada.  
Atés que la vinculació de la totalitat de la parcel.la als fins de la construcció d'una residència de disminuïts psíquics suposa un gravamen per a aquesta.  
Vist que hi és aplicable el que disposa l'article 29.1 en relació amb el 32 de la Llei de Patrimoni de la Generalitat Valenciana.  
Vist que no és necessària la declaració prèvia d'alienabilitat establerta per l'article 31 de la Llei de Patrimoni de la Generalitat Valenciana.  
Vist que pel valor de l'immoble que es grava, la competència per a aquesta classe d'actes correspon, en virtut del que diposa l'article 32 de la Llei de Patrimoni de la Generalitat Valenciana, a aquesta conselleria  
ORDENE:  
Article primer  
Vincular la total superfície real de les finques descrites, amb un total de 27.593,93 m2, a la construcció d'una residència de disminuïts psíquics, i acatar totes les limitacions a l'edificabilitat i divisibilitat del terreny establertes o derivades de la legislació vigent i de l'autorització concedida per l'Ajuntament de Manises.  
Article segon  
Atorgar la corresponent escriptura pública on es reflectesquen els compromisos anteriors, i inscriure-la en el Registre de la Propietat de Paterna.  
València, 5 de maig de 1994  
El Conseller d'Economia i Hisenda  
AURELIO MARTINEZ ESTEVEZ


Còpia Permalink ELI